<p>في فترة الحرب تحديداً الناس فقدت اغلب ما تملك ، يعني نجت بس بي روحها ، فإنت نجيت بروحك فروحك دي إللي هي نفسك لازم تكون عارف سلامتها و شكل المحافظة عليها حيكون كيف .</p><p>أول خطوة عشان انت تقدر تحافظ على سلامة نفسك&nbsp;</p><p>إللي هي تقدر تعرف اهمية الصحة النفسية شنو ، الفترة دي تحديداً ورتنا قدر شنو الصحة النفسية مهمة و قدر شنو انت اصلا ما حتقدر تعمل حاجة لو بالك مشغول مثلا بتفاصيل قديمة أو بتفاصيل ممكن تحصل لي قدام</p><p>الصحة النفسية أهميتها ما بتقل عن الصحة الجسدية ، و الحاجة دي بقت لينا واضحة في إنو إنت داك الأكل لكن عشان نفسياً عندك مشكلة ما قادر تاكل ما قادر تستمتع ما قادر تنوم ما قادر تشارك في الحديث من حولك</p><p>اهميتها بتكمن في انو انت عشان تقدر تبدأ من جديد لازم تراجع نفسك ، لازم تهتم بصحتك النفسية عشان تقدر تشتغل بصورة كويسة ، تقدر تنخرط في المجتمع بصورة كويسة ، تقدر تتفاعل مع الناس بصورة كويسة</p><p>العناصر الأساسية المحتاج ليها ، المقومات و الحاجة تحت الأساسية دي هي صحتك النفسية ، عشان كدا خليك مهتمي بيها جدا و أخد فترة الحرب دي رسالة تصالح مع نفسك ، اقعد عشان تقدر تفهمها بصورة الكويسة و تحبها و تتقبلها بكل عيوبها عشان لو ما اتقبلت المشكلة عمرك ما حتعرف المشكلة شنو</p><p>مع بعض عشان نحافظ على صحتنا النفسية لأنها هي أساس تطويرنا و اساس انتاجنا&nbsp;</p><p>و اهتماك صحتك النفسية بتكون ظاهرة في شكل التفاعل بتاعك ، شكل الحياة اليومية بتاعتك ،تعزيز صحتك الجسدية ، حتى ممكن يكون التفاعل الأسري الإنت موجود فيهو ، الملاحظات البقولوها الناس من حولك ، حتى ممكن انت إذا صحتك النفسية مهتمي بيها بصورة كويسة قادر تحافظ عليها عن طريق الحاجات النحن ذكرناها حتقدر تستمتع بجودة حياتك حتقدر تنتج بصورة كويسة ، فإنت إذا حاصل ليك خلل في أي واحد من الجوانب دي راجع المعالجة النفسية.</p>